Chozos ou chuzos: arquitectura popular a pedra seca do rural galego

Chozos, chuzos, cabanas, cubertos, casetos, alpendres ou simples acubillos. Sexa cal for o nome que reciban, estas pequenas construcións forman parte esencial da memoria do rural galego. Foron refuxio de pastores e do gando fronte á chuvia, ao frío, ao vento, á noite e mesmo aos perigos do monte, entre eles o lobo, tan presente durante séculos na vida das aldeas.